**ELŐTERJESZTÉS**

**Körmend Város Önkormányzat Képviselő-testülete**

**2024. április 25-i ülésére**

**Tárgy: Közbenső döntés Körmend város településrendezési eszközeinek módosításáról**

Tisztelt Képviselő-testület!

Körmend Város Önkormányzata 120/2023. (XII.14.), 121/2023. (XII.14.), 122/2023. (XII.14.), 123/2023. (XII.14.) és 124/2023. (XII.14.) önkormányzati határozatában döntött Körmend Város településrendezési eszközeinek felülvizsgálatáról a piactól délre elhelyezkedő Körmend 3559/2, 3559/3, 3559/4, 3559/6 és 3559/7 ingatlanok egységes szabályok szerinti beépíthetősége érdekében, a Körmend 0131/14 helyrajzi számú ingatlanon lévő tó szabadidős és horgásztóként való megjelölése érdekében, a Körmend 971/2 helyrajzi számú önkormányzati tulajdonú ingatlan beépíthetőségének megteremtése érdekében, a Körmend 0480/56 helyrajzi számú ingatlan övezeti határának módosítása érdekében, valamint jogszabályon alapuló hibajavítások elvégzésére vonatkozóan. A Képviselő-testület 15/2024. (III.25.) önkormányzati határozatában döntött Körmend Város településrendezési eszközeinek felülvizsgálatáról a Körmend Béke park, 1618/34 helyrajzi számú telek tekintetében, amelynek felosztásával kisvárosias lakóterületet kíván kialakítani, egyidejűleg a kialakuló lakóövezet területének megfelelő csereterületként új zöldterületet jelöl ki a 1431/1 helyrajzi számú, Körmend Város Önkormányzata tulajdonában lévő ingatlanon.

A 2/2005. (I. 11.) Korm. rendelet értelmében a fenti módosítások révén várható környezeti hatás jelentőségének eldöntéséhez ki kell kérni a környezet védelméért felelős, a jogszabály 3. mellékletében meghatározott hatáskör szerinti közigazgatási szervek véleményét, ezért önkormányzatunk megküldte részükre a vélemény megalapozásához a fenti módosításokra vonatkozóan készült dokumentációkat, amelynek észrevételezésére 15 nap állt rendelkezésükre, az utolsó vélemény 2024. április 17-án érkezett be. ***A környezetvédelmi szervek mindegyike úgy nyilatkozott, hogy a településrendezési eszközök elhatározott módosításai következtében jelentős környezeti hatás nem várható, környezeti vizsgálat készítése nem szükséges.***

Az önkormányzat ezirányú vizsgálatáról és döntéséről azonban – még ha nemleges is mindegyik szakhatóság nyilatkozata - testületi határozatot kell hozni, amelyet a környezetvédelmi szerveknek meg kell küldeni, valamint a HÉSZ módosítás partnerségi és államigazgatási egyeztetése során a dokumentációba be kell építeni. Egyidejűleg önálló határozatban kell szerepeltetni a 15/2024. (III.25.) önkormányzati határozatban elhatározott kisvárosi lakóterület-kijelölés indokait, amelyet jelen a határozati javaslat tartalmaz.

A Képviselő-testület jóváhagyását kérem a településrendezési tervet érintő településpolitikai döntés terén.

**HATÁROZATI JAVASLAT I.**

Körmend Város Önkormányzata Képviselő-testülete Körmend Város településrendezési eszközeinek 14. számú, a 120/2023. (XII.14.), a 121/2023. (XII.14.), a 122/2023. (XII.14.), a 123/2023. (XII.14.) és a 124/2023. (XII.14.) számú önkormányzati határozatok szerinti településfejlesztési döntéseiben foglalt módosítási szándékával összefüggésben, a 2/2005.(I.11.) Korm. rendelet alapján, a várható környezeti hatás jelentőségének eldöntése érdekében megkereséssel élt a jogszabályban meghatározott szervek felé, amelyek alapján az alábbi döntést hozza:

A választ adó Vas Vármegyei Kormányhivatal Állami Főépítészi Iroda, Őrségi NPI, Vas Vármegyei Kormányhivatal Földhivatali Főosztály Földvédelmi és Földmérési Osztály, Vas Vármegyei Kormányhivatal Agrárügyi Főosztály Növény- és Talajvédelmi Osztály, Nemzeti Népegészségügyi és Gyógyszerészeti Központ, Vas Vármegyei Kormányhivatal Népegészségügyi Főosztály - Közegészségügyi és Járványügyi Osztály, Körmend város jegyzője, Vas Vármegyei Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály, Nyugat-Dunántúli VIZIG, Vas Vármegyei Kormányhivatal Agrárügyi Főosztály Erdészeti Osztály, Szabályozott Tevékenységek Felügyeleti Hatósága Bányászati és Gázipari Főosztály, Veszprémi Bányafelügyeleti Osztály, Budapest Főváros Kormányhivatala Építésügyi és Örökségvédelmi Főosztály, Vas Vármegyei Katasztrófavédelmi Igazgatóság által adott vélemények alapján megállapítható, **hogy a választ adó szervek egyike sem tartotta szükségesnek a környezeti vizsgálat elkészítését**, ezért a Képviselő-testület úgy dönt, hogy nem kívánja a környezeti vizsgálatot a településrendezési eszközök módosításához elkészíteni.

**HATÁROZATI JAVASLAT II.**

Körmend Város Önkormányzata Képviselő-testülete Körmend Város településrendezési eszközeinek 15. számú, a 15/2024. (III.25.) számú önkormányzati határozat szerinti településfejlesztési döntésében foglalt módosítási szándékával összefüggésben, a 2/2005.(I.11.) Korm. rendelet alapján, a várható környezeti hatás jelentőségének eldöntése érdekében megkereséssel élt a jogszabályban meghatározott szervek felé, amelyek alapján az alábbi döntést hozza:

A választ adó Vas Vármegyei Kormányhivatal Állami Főépítészi Iroda, Őrségi NPI, Vas Vármegyei Kormányhivatal Földhivatali Főosztály Földvédelmi és Földmérési Osztály, Vas Vármegyei Kormányhivatal Agrárügyi Főosztály Növény- és Talajvédelmi Osztály, Nemzeti Népegészségügyi és Gyógyszerészeti Központ, Körmend város jegyzője, Vas Vármegyei Környezetvédelmi, Természetvédelmi és Hulladékgazdálkodási Főosztály Természetvédelmi Osztály, Vas Vármegyei Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály, Nyugat-Dunántúli VIZIG, Vas Vármegyei Kormányhivatal Agrárügyi Főosztály Erdészeti Osztály, Szabályozott Tevékenységek Felügyeleti Hatósága Bányászati és Gázipari Főosztály, Veszprémi Bányafelügyeleti Osztály, Budapest Főváros Kormányhivatala Építésügyi és Örökségvédelmi Főosztály, Vas Vármegyei Katasztrófavédelmi Igazgatóság által adott vélemények alapján megállapítható, **hogy a választ adó szervek egyike sem tartotta szükségesnek a környezeti vizsgálat elkészítését**, így a Képviselő-testület nem kívánja a környezeti vizsgálatot a településrendezési eszközök módosításához elkészíteni.

**HATÁROZATI JAVASLAT III.**

Körmend Város Önkormányzata Képviselő-testülete megismerte a 1618/34 helyrajzi számú ingatlant érintő, új beépítésre szánt terület kijelölésével, valamint a kijelöléssel érintett használati célú területek növelésével járó tervezett változtatásokat, és azokkal egyetért, egyúttal az épített környezet alakításáról és védelméről szóló 1997. évi LXXVIII. törvény 7. § (3) bekezdés e) pont szerinti döntésében az új beépítésre szánt terület kijelölésének szükségességét igazolja, és az alábbi indokolás mellett támogatja:

*A tervezett kereskedelmi és sport célú nagyszabású fejlesztések közvetlen környezetében a város tulajdonában nincs más közművel ellátott, kisvárosias beépítés céljára kijelölhető lakóterület.*

Körmend Város Önkormányzata Képviselő-testülete megállapítja, hogy a Körmend Béke tér 1681/34 hrsz ingatlan északi részén beépítésre szánt területként történő kijelölése az alábbiak miatt indokolt:

*A Legény utca és az Újváros utca Körmend átalakulóban lévő, városias területén található. A 8. számú főút belterületi átkelési szakaszának (Rákóczi Ferenc utca) ezen részén délről kereskedelmi-szolgáltató terület kialakítása van folyamatban, míg a nyugati lezárásaként Sportcsarnok beruházás tervezett. A tervezett lakótömb szervesen kapcsolódik a kialakult lakóutcákhoz, és kihasználja a tőle délre fennmaradó, jelentős méretű és ehhez a helyhez kötött, közpark adta életminőséget. Létesítése az önkormányzat számára gazdasági előnyökkel jár, segíti a meglévő, egyelőre alulhasznosított közműhálózat jobb kihasználását. A terület városi arculatának kialakulása irányába tett lépcső volt a korábbi úszótelkek rendezése, és a garázsvárossal összefolyó közterületek kiszabályozása. Ezt követte az Újváros utca fizikai kiépítése (út és közműfejlesztéssel). E komplex fejlesztés következő lépése a Legény utca és Újváros utca beépítésének, térfalának a kialakítása, a jelenleg hangsúlyos garázssorral szemben egységes városias arculat létrehozása. A beruházás a város alközpont fejlesztése tekintetében helyhez kötöttnek is tekintendő.*

*Az új beépítésre szánt terület kijelölésével egyidejűleg 1431/1 hrsz területen csereterületként zöldterület kerül kijelölésre különleges szabadidős, sport területen. A terület jellege és kialakítása kiváltképp zöldterületi funkció ellátására teszi alkalmassá.*

*A Magyarország és egyes kiemelt térségeinek területrendezési tervéről szóló 2018. évi CXXXIX. törvény 12.§ értelmében: ha az új beépítésre szánt terület kijelölése zöldterület átsorolásával jár, csereterületként a megszűnő zöldterület legkevesebb 125%-ának megfelelő kiterjedésű további új zöldterületet, vagy erdőterületet is ki kell jelölni. Tekintettel arra, hogy a Béke park egy részének leválasztásával kerül kijelölésre a jövőbeli lakóterület, csereterületként az új zöldterületet az Ady Endre utcai 1431/1 helyrajzi számú ingatlanon javasolt kijelölni a szükséges mértékben.*

Körmend, 2024. április 22.

Bebes István

polgármester